S Stadtgebiet vu Nagold glideret sich in d Chärnstadt Nagold (12.602 Yywohner am 30. Juni 2008[1]) un di acht Stadtdeil Emmenge (1575 Yywohner), Gendrenge (856 Yywohner), Hochdorf (2075 Yywohner), Iselshause (1412 Yywohner), Menderschbach (541 Yywohner), Pfroodorf (693 Yywohner), Schietenge (487 Yywohner) un Vollmarenge (1668 Yywohner). D Stadtdeil sin di freijere Gmeine, wu zwische 1939 un 1974 uf Nagold yyglideret wore sin. Di offiziäll Bezeichnig vu dr Stadtdeil erfolgt in dr Form "Nagold, …". D Statddeil sin hite Ortschafte im Sinn vu dr bade-wirttebärgische Gmeindsornig mit eme Ortschaftsrot, wu vu dr Bevelkerig bi jedere Kommunalwahl nej gwehlt wird, mit eme Ortsvorsteher as Vorsitz. In allne Stadtdeil git s ertligi Verwaltigsstelle unter dr Bezeichnig "Bürgermeisteramt Nagold - Geschäftsstelle …", wu d Ufgabe vun ere Gschäftsstell vum Burgermeischteramt wohrnämme.[2]